Cel puţin 29 de persoane au murit în urma cutremurului din Haiti.
Cel puţin 29 de persoane au murit în urma cutremurului produs sâmbătă în Haiti. Cutremurul de 7,2 grade a provocat daune materiale semnificative în sud-vestul statului Haiti.
Cel puţin 29 de persoane au murit în urma cutremurului produs sâmbătă în Haiti, conform bilanţului preliminar anunţat de Serviciul Protecţiei Civile, informează Agenţia France-Presse."Există morţi, dar nu am încă un bilanţ foarte precis", a declarat Jerry Chandler, directorului Serviciului de Protecţie Civilă din Haiti. Bilanţul preliminar este de 29 de morţi şi numeroşi răniţi.Cutremurul de 7,2 grade a provocat daune materiale semnificative în sud-vestul statului Haiti. Numeroase clădiri s-au prăbuşit în zona epicentrului cutremurului, în apropierea oraşului Saint-Louis-du-Sud, situat la 160 de kilometri de Port-au-Prince, capitala statului Haiti."Fac apel la spiritul de solidaritate şi la implicarea tuturor haitienilor, pentru a face faţă actualei situaţii dramatice", a declarat premierul interimar din Haiti, Ariel Henry, care se va deplasa în zonele afectate grav de cutremur.